Lahlum har vært aktiv innen norsk sjakk siden begynnelsen av 1990-årene, med en lang rekke tillitsverv på lokalt, regionalt og nasjonalt nivå. Han har trent flere unge spillere som i dag ligger i toppsjiktet i Norge, blant andre stormestrene Kjetil A. Lie og Leif Erlend Johannessen. Som spiller er han pr. november 2013 rangert som nr. 178 i Norge. Hans beste individuelle resultater er en 10.-plass fra NM i 2001 og en 2.-plass fra Det åpne NM 1998.